AAV วิ่ง 6 วันพุ่ง 9% โบรกชี้ปีนี้พลิกกำไร 564 ลบ. เคาะเป้า 3.10 บ.
AAV บวก 6 วัน ทะยาน 9% โบรกแนะนำราคาเป้าหมาย 3.10 บ. มองปีนี้พลิกกำไร 564 ลบ. อานิสงส์จำนวนผู้โดยสารที่เร่งตัวขึ้น ค่าตั๋วเพิ่ม
AAV บวก 6 วัน ทะยาน 9% โบรกแนะนำราคาเป้าหมาย 3.10 บ. มองปีนี้พลิกกำไร 564 ลบ. อานิสงส์จำนวนผู้โดยสารที่เร่งตัวขึ้น ค่าตั๋วเพิ่ม
28 มี.ค. 2566

ผู้สื่อข่าวรายงานว่า วันนี้ (28 มี.ค.66) ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ณ เวลา 11:59 น. อยู่ที่ระดับ 2.86 บาท บวก 0.10 บาท หรือ 3.62% สูงสุดที่ระดับ 2.88 บาท ต่ำสุดที่ระดับ 2.80 บาท ด้วยมูลค่าการซื้อขาย 149.20  ล้านบาท

บล.กสิกรไทย ระบุในบทวิเคราะห์ว่า คาด AAV จะกลับมามีกำไรในปี 66 และผลการดำเนินงานจะเข้าสู่ภาวะปกติในปี 67 จากจำนวนผู้โดยสารที่เร่งตัวขึ้น ค่าตั๋วเพิ่ม ต้นทุนน้ำมันมีแนวโน้มลดลงสนับสนุน ประเมินกำไรปีนี้จะอยู่ที่ 564 ล้านบาท จากปีก่อนที่ขาดทุน 8 พันล้านบาท แนะนำราคาเป้าหมาย 3.10 บาท